Amos Valentin Anderson
Store norske leksikon,Samfunn,Medier,Aviser,Avisredaktører
Amos Valentin Anderson var en finsk avisredaktør og aviseier. Han er mest kjent for å ha ledet og utviklet den svenskspråklige dagsavisen Hufvudstadsbladet. Anderson var sjefredaktør fra 1921 til 1945 og administrerende direktør fra 1921 til 1938.
Etter økonomisk utdannelse arbeidet han noen år i forsikringsbransjen og var blant annet redaktør av forsikringstidsskriftet Mercator fra 1906 til 1913. I 1909 startet han eget trykker. Amos Anderson bygde med årene opp et omfattende konsern, særlig i trykkeribransjen, og spilte med det som basis en grunnleggende rolle i den svenskspråklige pressen i Finland.Ved sin tilbaketreden i 1945 overdrog han Hufvudstadsbladet og konsernets aftenavis, den senere nedlagte Nya Pressen, til den ideelle stiftelsen Konstsamfundet, som han opprettet i 1940. Stiftelsen eier nå en rekke svenskspråklige aviser, og støtter svenskspråklig kultur på andre måter og driver Amos Andersons kunstmuseum i Helsinki.Amos Valentin Anderson var også aktiv politiker, blant annet som medlem av Riksdagen fra 1922 til 1927, da han representerte Svenska Folkpartiet. Les mer i Store norske leksikon massemedier i Finland Finlands historie